Amil-acetat
Amil-acetat ili pentil-acetat – poznat i pod više imena, kao što su: n-amil-ester acetatne kiseline, pentil-ester acetatne kiseline, n-amil-acetat, amil-etanoat, kruškino ulje, pentil-etanoat, amil-acetoester, amil acetoeter, 1-pentanol-acetat – je organski spoj – ester sa hemijskom formulom CH3COO[CH2]4CH3 i molekulskom masom od 130,19 g/mol. Ima miris sličan bananama. i jabukama. Ovaj spoj je proizvod kondenzacije acetatne kiseline i 1-pentanola. Međutim, estri koji su formirani od drugih izomera pentanola (amil-alkohola), ili mješavine pentanola, često se označavaju kao amil-acetati. Ovaj spoj se koristi kao agens aromatiziranje, kao rastvarač boja i lakova i u pripremi penicilina.